**UPISI U AKADEMSKU GODINU 2025./2026.**

**VIŠE GODINE I PONAVLJANJE**

**ROKOVI UPISA**

* Upisi započinju **23. rujna 2025.** i traju **do 30. rujna 2025.**
* Postupak upisa treba započeti kada su **položeni svi planirani ispiti** **i ne planiraju se više polagati ispiti** u rujanskom roku.

**PODNOŠENJE ZAHTJEVA I OBRASCI**

* **Najkasnije do 15. rujna 2025.** potrebno je podnijeti sljedeće zahtjeve
  + Zahtjev za **prijelaz s drugog studija**
  + Zahtjev za **priznavanje ispita**
  + Zahtjev za **mirovanje prava i obaveza.**
* **Najkasnije do 30. rujna 2025.** podnosi se Zahtjev za **umanjenje školarine**.
* Obrasci su dostupni:
  + na mrežnoj stranici Fakulteta, pod *Ured za studente > obrasci*

(<https://www.gfos.unios.hr/obrasci-ured-za-studente>)

**POSTUPAK UPISA**

***KORAK 1: Upis preko ISVU Studomata (isključivo koji zadržavaju redoviti status u sljedećoj akademskoj godini i studenti stručnog izvanrednog studija)***

* Pristupite ISVU Studomatu (<https://www.isvu.hr/studomat/hr/prijava>).
* Provjerite matične podatke i ocjene.
  + U slučaju pogrešaka, odmah kontaktirajte Odjel za studente i studije e-poštom ili osobno.
* Obavite upis.

***KORAK 2: Prijava u sustav e-Upisi***

* Pristupite sustavu e-Upisi (<https://e-upisi.gfos.hr/>)
* Prijavite se pomoći AAI identiteta
* Odaberite kategoriju upisa u padajućem izborniku
* **Provjera podataka i zahtjev za izradu ponude**:
  + Kliknite „**Provjerite Vaše podatke**”.
  + Ako su svi podaci točni, kliknite „**Pošalji studentskoj službi**”.
  + U ovom koraku obavezno je **potvrditi ispunjenost Jedinstvene sveučilišne studentske ankete** (<https://anketa.unios.hr/>)
* Odjel za studente i studije izrađuje ponudu **5–7 radnih dana**. Student će e-poštom biti obavješten kada ponuda bude spremna za prihvat.

***KORAK 3: Prihvaćanje ponude***

* Nakon primitka obavijesti, otvorite e-Upise, kliknite na „**Detalji“** i zatim na **„Prihvati ponudu“**.

***KORAK 4: Plaćanje***

* Kliknite na „**Pregled i plaćanje ponude**“.
* Mogućnosti:
  + Plaćanje putem kartice u sustavu
  + Preuzimanje podataka za uplatu (opća uplatnica / Internet bankarstvo).
* Nakon uplate potrebno je pričekati **do 8 radnih dana** za knjiženje sredstava i dovršetak upisa.

**UPIS STUDENATA U POSEBNIM STATUSIMA**

Studenti u statusima:

* prijelaz s drugog studija
* mirovanje prava i obaveza
* nastavak nakon prekida studija
* prelazak iz redovitog u izvanredni status
* prelazak iz redovitog statusa u dovršenje studija bez studentskih prava
* studenti su već na dovršenju studija bez studentskih prava i studenti koji su već u izvanrednom statusu na redovitim studijima

**ne upisuju se putem ISVU Studomata**.

Njihov upis provodi Odjel za studente i studije nakon što:

1. Student preko e-Upisa potvrdi da je suglasan s rješenjem koje mu je izdano
2. Student izvrši sve potrebne uplate troškova.

Za studente koji prelaze u izvanredni status ili u dovršenje studija bez studentskih prava, obavezno je:

* U Uredu za studente podnijeti **zahtjev za nastavak studija u izmijenjenom statusu**
* U Uredu za studente preuzeti potvrdu za **reguliranje zdravstvenog osiguranja u HZZO-u.**

**TROŠKOVI UPISA**

* trošak upisa u višu godinu studija od 27,00 EUR - studenti **koji upisuju ponavljanje ne plaćaju ovaj trošak**
* trošak za projekte Studentskog zbora u iznosu od 7,00 EUR
* školarina
  + **redoviti status**: iznos školarine se računa prema broju nepoloženih ECTS-a (<http://www.gfos.unios.hr/download/odluka-o-linearnom-modelu-studiranja-20240716.pdf>)

U slučaju da broj ECTS bodova nije cijeli broj, bodovi se zaokružuju na više za plaćanje (npr. student  koji je ostvario 47,5 ECTS-a školarinu plaća prema linearnom modelu kao da je ostvario 48 ECTS-a).

* + **dovršenje studija bez studentskih prava: iznos školarine za upis u višu godinu iznosi 1120,00 EUR, a za upis ponavljanja godine je u postotku od tog iznosa ovisno o broju ispita koji nisu položeni (**<http://www.gfos.unios.hr/download/posebne-naknade-euri.pdf>)
  + **izvanredni status:**1120,00 EUR.

**GUBITAK STATUSA REDOVITOG STUDENTA**

**Student gubi status redovitog studenta ako drugi put ponavlja istu godinu studija.**

**UPIS U 3. GODINU SVEUČILIŠNOG PRIJEDIPLOMSKOG STUDIJA GRAĐEVINARSTVO**

**Od akademske godine 2025./2026. godine počinje izvođenje novog programa 3. godine sveučilišnog prijediplomskog studija Građevinarstvo, koji u 6. semestru uključuje četiri usmjerenja:**

1. **Nosive konstrukcije**
2. **Organizacija, tehnologija i menadžment građenja**
3. **Hidrotehnika**
4. **Prometnice**

Više informacija dostupno je na mrežnoj stranici:  
[www.gfos.unios.hr/preddiplomski-sveucilisni-studij-gradevinarstvo/pocetna-svprgr](http://www.gfos.unios.hr/preddiplomski-sveucilisni-studij-gradevinarstvo/pocetna-svprgr)

**Napomene:**

* **Izbor usmjerenja ne utječe na mogućnost izbora modula sveučilišnog diplomskog studija Građevinarstvo – neovisno o izboru usmjerenja, kod upisa na diplomski studij može se kao prioritet staviti isti ili drugačiji modul.**
* **Kod izbora usmjerenja pojavljuje se blok izbornih predmeta unutar kojega se trebaju izabrati predmeti koji nose ukupno 11 ECTS bodova, s time da su neki od njih obavezni za pojedini blok:**
  + **Nosive konstrukcije – Osnove zidanih konstrukcija i Projektna radionica**
  + **Organizacija, tehnologija i menadžment građenja – Inženjerska ekonomija i Građevinsko poslovanje u digitalnom okruženju**
  + **Hidrotehnika – Uvod u hidrotehniku i Zaštita voda**
  + **Prometnice – Cestovna infrastruktura i Ispitivanje tla u laboratoriju, a uz to Uvod u željeznice ili Uvod u geotehničko projektiranje.**

**PONAVLJANJE 1. GODINE STRUČNOG PRIJEDIPLOMSKOG STUDIJA GRAĐEVINARSTVO**

**Od akademske godine 2025./2026. godine počinje izvođenje izmijenjenog programa 1. godine stručnog prijediplomskog studija Građevinarstvo.**

**U slučaju ponavljanja 1. godine svi studenti će biti prebačeni na izmijenjeni studijski program, sukladno sljedećoj obavijesti:** <http://www.gfos.unios.hr/download/obavijest-razlika-ispita-strucni-prijediplomski.pdf>

**Česta pitanja i odgovori:**

* **Ponavljam 1. godinu na stručnom prijediplomskom studiju. Ostajem na starom ili prelazim na novi program? Svi studenti koji ponavljaju 1. godinu tog studijskog programa prelaze na izmijenjeni program od akademske godine 2025./2026. Položeni ispiti se priznaju, a razlike se polažu prema objavljenoj tablici i obavijesti o razlikama:** <http://www.gfos.unios.hr/download/obavijest-razlika-ispita-strucni-prijediplomski.pdf>
* **Priznaju li se već položeni predmeti ako su promijenili naziv? Da. Priznaju se sukladno tablici usklađivanja (npr. „Tehnička mehanika I“ → „Mehanika“), osim ako je izričito navedeno da treba polagati razliku sadržaja.**
* **Već sam slušao/la predmet – mogu li polagati preko kolokvija? Kolokviji su za studente koji predmet slušaju u tekućoj godini. Ako si predmet već odslušao/la, polažeš putem ispita (osim ako nositelj ne propiše drugačije u skladu s razlikama sadržaja).**
* **Nemam potpis iz predmeta iz prethodne godine. Što sada? Bez ostvarenog potpisa potrebno je ponovno slušati kolegij, ali kolegij koji je u izmijenjenom studijskom programu sukladan kolegiju za koji nije ostvaren potpis. Za detalje i eventualne razlike obrati se nositelju kolegija.**
* **Kako se određuje školarina u slučaju dodjele razlike ispita? Ako studiraš kao izvanredni student, plaća se puna školarina (1.120 EUR), neovisno o broju preostalih ispita i ispitima razlike. Ako studiraš kao redoviti student, školarina se određuje prema preostalim obavezama u tekućoj godini, neovisno o ispitima razlike.**

**DODATNE NAPOMENE:**

* Nakon podnošenja zahtjeva i potvrda u e-Upisima, sve statuse i aktivnosti upisa možete pratiti u sustavu.
* Nakon uplate, sustav će ažurirati status upisa unutar **7 radnih dana**.
* Za sva dodatna pitanja obratite se Odjelu za studente i studije.